|  |
| --- |
| **HITZARGIAK – Elkar argitzen duten hizkuntzak****Pirritx, Porrotx eta Mari Motots** |
| **INFORMAZIO OROKORRA** | **DATA: 2016-04-20** |
| **1** | **Izena** | Katxiporreta Kooperatiba |
| **2** | **Hizkuntza** | Euskara |
| **3** | **Lan-arloa** (hezkuntza, komunikazioa, irakaskuntza, aisia, administrazioa…) | Pailazogintza, Pedagogia, Balio hezitzaileen transmisioa,  |
| **4** | **Kontakturako helbidea edo telefonoa** | web@katxiporreta.eus |
| **5** | **Sare sozialetako kontaktuak** (Webgunea, Facebook, Twitter…) | Webgunea: http://www.katxiporreta.eus/Facebook: https://www.facebook.com/pirritx.porrotx.eta.marimotots/ |
| **PRAKTIKA EGOKIAREN DESKRIBAPENA** |
| **1** | **Praktikaren azalpena** | Pirritx, Porrotx eta Mari Motots pailazo-talde bat da, euskara eta alaitasuna uztarturik, urtero gai jakin bati lotutako balio eraikitzaileak jorratzen dituena. |
| **2** | **Praktikaren azalpenaren laburpena** | Pailazoak izanik, antzerki-ikuskizunak sortzen dituzte, urtero bat berria. Ikuskizun horretan gai bat aukeratzen dute lantzeko, eta, antzerkiarekin batera, kantua eta dantza dira beren tresnak balioak helarazteko.Gizartean ikusten dituzten gaietatik sortzen dituzte ikuskizunetarako gidoiak: elikagaien kalitatea eta jatorria, ekologia, kultur-aniztasuna, etorkinen egoera, familia-ereduak... Aukeratutako gaiak gai sozialak dira. Urtero konpontzen dute mundua, asmo horrekin abiatzen baitira, eta, hurrengo urtean, berriz ere konpontzeko gaia aurkitzen dute. Inguruan erakusten diguten mundu zuri-beltza beren koloreetako begietatik pasatzen dute, eta saiatzen dira mezu baikorrak proiektatzen, eraikitzaileak, lantzen dituzten gaien inguruan. Hori da haien xedea eta lana.Zuzeneko antzerki-ikuskizunez gain, bitarteko desberdinak erabiltzen dituzte beren lana eta mezua helarazteko. Musika-disko bat argitaratzen dute urtero, aukeratutako gaiarekin eta antzerki-ikuskizunarekin lotutako ipuintxoak eta abestiak biltzen dituena. Halaber, DVD bat kaleratzen dute, egiten dituzten ikuskizunekin, eta landu duten gaiarekin zerikusia duen erreportajeren batekin.Bestalde, ipuinak ere kaleratzen dituzte: haur txikiei begira, kartoizko ipuinak, gai ezberdinak lantzen dituztenak; handixeagoak diren umeentzat ere badituzte ipuinak, karta-jokoak, jolasak, puzzleak eta abar. Eta horien bidez ere helarazten dute beren mezua. |
| **3** | **Aurrekariak** (Inplementazioa burutzeko motibazioa, identifikaturiko beharrak) | **Katxiporreta Kooperatiba Elkartea** 2004. urtean sortu zen, nahiz eta pailazoen ibilbidea askoz ere atzeragotik datorren, 1987. urtetik hain zuzen ere.Taldea herrigintzan jaio zen, Lasarte-Oriako (Gipuzkoa) euskara-taldean lan egiten genuela, pailazogintza oso tresna egokia iruditu zitzaigun euskara eta alaitasuna uztarturik hedatzeko. Kontuan izan behar da Lasarte-Orian orduan haur gehienek A ereduan ikasten zutela eta bizi zirela egunerokotasunean. |
| **4** | **Helburuak** | Elkartearen helburu soziala da euskara, pedagogia eta balio sozialak uztarturik arte eszeniko, antzerkigintza, dantza, lirika eta ikus-entzunezko produktu eta zerbitzuak sortzea, erakustea eta zabaltzea, baita haurrentzako ikuskizun eta produktu berezituak sortzea ere.  |
| **5** | **Eragin esparru nagusia eta albokoak** | Pedagogia, Balio hezitzaileen transmisioa |
| **6** | **Erakunde laguntzaileak eta horien lan-arloak** | Kolaboratzaile-sare zabal bat dute, beren proiektuak aurrera eramaten laguntzen diena: Xabier Zabala musikari eta konposatzailearekin lantzen dituzte abestiak, Bikain diseinu-grafikoa arduratzen da eszenografiaz, karteldegiaz eta iruditeriaz; Izaskun Forcada koreografiez arduratzen da...Abestiak lantzeko garaian, letra batzuk haiek egiten dituzte, baina, horrez gain, zenbait bertsolari eta idazleren laguntza ere izaten dute: Kirmen Uribe, Maialen Lujanbio, Amets Arzallus, Igor Elorza, Unai Iturriaga, Miren Amuriza, Uxue Alberdi, Jon Maia...Letrak egiteaz gain, abesteko ere abeslari eta musikari askoren laguntza izaten dute urtero. Eta elkarte askotako jendea. Diskoen grabazioa festa handi bat izaten da urtero, estudiotik 100 lagunetik gora pasatzen da urtero. |
| **7** | **Inplementazio-epea** | **Katxiporreta Kooperatiba Elkartea** 2004. urtean sortu zen, nahiz eta pailazoen ibilbidea askoz ere atzeragotik datorren, 1987. urtetik hain zuzen ere. |

|  |
| --- |
| **INFORMAZIO GEHIGARRIA PRAKTIKA EGOKIEN FITXA** |
| **8** | **Hedapena** (eragiten dien pertsona kopurua, barne-kanpo hedapena…) | Batetik, zuzeneko saioak dituzte: 100 bat saio egiten dituzte urtero, eta, horietatik, 30 inguru bikoitzak dira. 100.000 pertsonatik gora hurbiltzen dira pailazoen saioetara urtero.Bestetik, egun jakinetan bestelako saiotxoak egiten dituzte, ospitaleetara bisitetan, eskoletan eta abarretan. Bestelako euskarriei dagokienez, urtero musika-diskoen eta DVDen 10.000 ale argitaratzen dituzte.Zuzeneko harremanetarako, Facebookeko kanala erabiltzen dute, eta 27.000 jarraitzaile dituzte |
| **9** | **Inbertsioa** (dirutan, denboran, pertsonetan, bestelako baliabideak…) | Bulegoan egunerokoan 3 lagun egoten dira; ikuskizun-saioetara 10 joaten dira.Inbertsioei dagokionez, dago inbertsio propioa ikuskizuna martxan jartzeko egiten duguna (abestiak grabatu, kolaboratzaileak, musikariak... aukeratzerako orduan, inbertitu egiten dugu, garrantzitsua iruditzen zaigu atal hori), atrezzoak, aparatu teknikoak...Gero, ipuingintza, literatura, zenbait jolas eta abar, Elkarrekin batera egiten dugu. |
| **10** | **Lortutako emaitzak** | 1992tik gaur egunera, musika-diska bat, eta 1994tik hona ikuskizunen bideo bat argitaratu dute.Ipuinei dagokienez, 16 kartoizko ipuin dituzte, lau gaitan banatuta (Nor gara?, Biluzik, Sentituz, Maitatuz), 6 Plaza-ipuin, 4 Pirata-ipuin, 6 ipuin Familia Mila kolore bilduman, eta bi argitalpen berezi.Bestelako produktu kulturalak: margotzeko ipuinak, puzzleak, karta-jokoak, partxisa, dominoa...Produkzio kulturalaz gain merchandising-produktuak ere badituzte, iruditeria zabaltzen laguntzen dutenak. Hor sartzen dira arropak, pegatinak, panpinak...  |
| **11** | **Dokumentazioa erreferentziazko materiala** |  |
| **12** | **Aurkezpen bideoa** | https://www.youtube.com/watch?v=HK4aZFW5\_7Y&feature=youtu.be |
| **13** | **Intereseko informazio gehigarririk** | Orain dela 5 urte pasa Irrien Lagunen Kluba sortu zuten, *Berria* egunkariarekin eta Elkar argitaletxeekin. Horri lotuta, aldizkari bat sortu zen, Irria, 5.200 harpidedun ditu, urtetik urtera zabaltzen ari da (puntako idazle, bertsolari eta marrazkilariak daude tartean). Aldizkaria da proiektuaren oinarria, baina ikuskizunak ere badaude, webgunea dago, eta 5 balore lantzen ditu: Osasuna, Zientzia, Natura, Klutura eta Elkartasuna. Horietatik sortu dira 5 pertsonaia: Tiritatxo, Largabista, Martin Bertso, Mari Kalanbre eta Ane Pirata. Hortik sortu zen Bizipoza gizartegintza elkartea, maila sozialean lan egiten duten elkarte desberdinen bilkura bat: haiek sentitu dezaten euskara gertu daukatela, laguntzeko eta lan egiteko prest, eta momentu honetan 30 elkarte daude gaur egun, eta proiektuak bere bide propioa egingo du hemendik aurrera, bere bidea egingo du, Irrien Lagunak bertan egongo da, eta Katxiporreta, Berria eta Elkar ere bai, baina bidelagun berriekin eta beste energia batzuekin. Elkarteak askotarikoak dira: Nazioartean lan egiten dutenak, hala nola Etiopia-Utopia, Gizakien Lurra edo Sahararen aldekoa, Gaixotasun ezberdinak dituzten haurren senideen elkarteak (minbizia, esklerosia, fibrosi kistikoa...), behar bereziak dituzten haurren familien elkarteak (Pausoka), Familia-eredu desberdinak lantzen dituztenak (Geitu, ume alaia, Beroa harreran hartutako haurren familiena...), Kultura desberdinetakoak, integrazio-batzordeak... Kolore askotako eta era askotako elkarteak dira, eta hiru helburu dituzte: Haien lana sozializatzea, haien baloreak eta lana; izan ditzaketen beharrei erantzutea, eta hirugarrenik, horren guztiaren inguruan boluntario-talde zabal bat sortzea.Pailazoekin zerikusirik ez duten proiektuak ere bultzatzen dituzte. Adibidez, Lur eta Amets, Euskal Herriaren historia, entziklopedia, ipuinen bilduma, eta jolasa. Material hori ez da haur txikientzat zuzenean bideratuta, lehen hezkuntzako haurrentzat baizik, 10 urtetik gorakoentzat. |